Source: http://www.sportclasic.ro/ro/LNHF-Campioana-ucide-competitia/
Timestamp: 2020-07-14 10:50:30+00:00

Document:
LNHF: Campioana ucide competiția - Sport Clasic
LNHF: Campioana ucide competiția
Cu nouă etape înainte de final CSM București este cvasi-campioană a Ligii Naționale de handbal feminin. În partida derby a campionatului, în care au primit vizita principalei urmăritoare, HC Dunărea Brăila, elevele lui Aurelian Roșca nu au menținut suspansul decât 18 minute, până atunci oaspetele reușind să meargă cap la cap cu campioana.
De la 7:7 ”tigroaicele” s-au distanțat scurt la 12:7, avantaj pe care l-au extins până la final la 6 goluri, iar în repriza secundă acesta a crescut constant pe fondul unei evidente diferențe de calitate a jocului prestat.
Gullden, 7 goluri, Martin și Manea, câte 5 goluri, au fost principalele realizatoare ale gazdelor, CSM București având acum 11 puncte și un meci în plus jucat față de brăilence. Etapa a 17-a va continua luni cu un nou meci interesant, HC Zalău urmând să primească pe teren propriu replica Coronei Brașov.
Iată rezultatele etapei a 17-a:
CSM București - HC Dunărea Brăila 33:21 (15:9)
HC Zalău - ASC Corona Brașov
CS Măgura Cisnădie - HCM Râmnicu Vâlcea
CSU Danubius Galați - CSM Roman
CSM Unirea Slobozia - ”U” Alexandrion Cluj
SCM Craiova și CSM Bistrița stau.

References: CSM 
 CSM 

CSM 
 CSM 

CSM 
 CSM